पाएं अपने शहर की ताज़ा ख़बरें और फ्री ई-पेपरडाउनलोड करें
जनाजे में 35 से अधिक लोगों को शामिल करने पर पुलिस ने मृतक के बेटे के खिलाफ लॉकडाउन के उल्लंघन करने का मामला दर्ज किया है। कोतवाली थाना पुलिस ने यह कार्रवाई तहसीलदार की शिकायत पर की है।
तहसीलदार ने शिकायत में पुलिस को बताया था कि अपने पिता के जनाजे में युवक ने करीब 35 से 40 लोगों को शामिल किया। जबकि जिले में कोरोना कर्फ्यू प्रभावी है, जिसका उल्लंघन युवक द्वारा किया गया है। पुलिस ने आईपीसी की धारा 188 और राष्ट्रीय आपदा प्रबंधन अधिनियम 2005 की धारा 51 से 60 के तहत FIR दर्ज की है।
अभी यह संस्कार नहीं, झूठी जिद है...:ग्वालियर में बेटे ने पिता के संक्रमित होने की बात छुपाकर अंतिम यात्रा निकाल दी और रीति-रिवाज से कर दी अंत्येष्टि
पुलिस ने बताया कि कटनी तहसीलदार संदीप श्रीवास्तव द्वारा थाने में शिकायत की गई कि जिले में कोरोना के बढ़ते संक्रमण के मद्देनजर कोरोना कर्फ्यू घोषित कर प्रतिबंधात्मक आदेश जारी किया गया है। बावजूद इसके कोतवाली थाना अंतर्गत ईश्वरीपुरा वार्ड निवासी रहीस काजी द्वारा अपने पिता मृतक यूनिस काजी के जनाजे में 35 से 40 व्यक्तियों को शामिल कर लॉकडाउन और प्रतिबंधात्मक आदेश का पालन नहीं किया गया। पुलिस ने तहसीलदार की शिकायत के आधार पर मृतक के बेटे रहीस काजी के खिलाफ FIR दर्ज कर ली है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn